Электрычная энергія прыўнесла ў наша жыццё многа карыснага, яна дапамагае выконваць шматлікую работу па доме хутчэй і якасней. Пастаяннае яе выкарыстанне стварае ілюзію таго, што электраэнергія абсалютна бяспечная для людзей. Але гэтае ўяўленне не адпавядае рэчаіснасці, што пацвярджае статыстыка няшчасных выпадкаў з атрыманнем траўмаў ад электрычнага току, якія адбыліся ў мінулым годзе.